  Майя Бывальцева 2017-тӥ арын Удмуртиын школаослы 42 автобусъёс басьтыны малпало. Каръёсысь но ёросъёсысь кивалтӥсьёсын кенешонын со сярысь вераз элькунысь дышетонъя но наукая министр Алексей Шепталин. Солэн верамезъя, школа автобусъёсын паркез выльдон федерал но улосвыл коньдэт чотын мыноз. Куинь арскын 154 огмет техника басьтыны чаклало. Озьы ик али Удмуртилэн коньдэтэз чотын школа транспортлы тол резина басьтон ужпум эскериське. Солы 8 миллион 600 сюрс манет кулэ. Тодэ вайытом, 2016-тӥ арын элькун ёросъёсысь школаослы 14 выль автобусъёс басьтӥз. Эшшо 20 машина тол ӵоже вуыны кулэ. Ваньмаз ГЛОНАСС сӧзнэт но тахографъёс пуктэмын. Россиысь кивалтэтлэн тӧроез Дмитрий Медведев пуктэмъя, кӧняез ке автобусъёс Удмуртие федерал коньдэт чотын вуозы. Тегъёс: Дышетон Удмуртия школаос автобусъёс Дышетонъянонаукаяминистерство АлексейШепталин  